मकान जलकर खाक, दो परिवार के 12 सदस्य सड़क पर आए
तमचरू गांव में शनिवार दोपहर 2 बजे आग लगने से दो मजदूर परिवार के मकान जलकर खाक हो गए। आग में कुछ भी नहीं बचा। घटना में 12 लोग सड़क पर आ गए। आग कैसे लगी इसके बारे में कोई कुछ नहीं बता पा रहा है क्योंकि दोनों परिवार खेतों थे।
घटना के समय परिवार के सब लोग खेतों में कचरा बीनने गए थे। घर में बच्चे भी नहीं थे। वह भी खेलने गए थे। अचानक घर से धुंआ निकलता देख सदाराम व सुकुआ अहिरवार को सूचना दी। वे खेत से आए तब मोहल्ला वासियों ने कुएं से पानी लाकर आग बुझाने का प्रयास किया लेकिन आग पर काबू नहीं पा सके। सरपंच निर्मल यादव की सूचना पर बाबई की दमकल ने पहुंचकर आग बुझाई। तब तक सब कुछ जलकर खाक हो चुका। पीड़ित दयाराम व सुकुआ दोनों भाई के परिवार एक ही मकान में अलग-अलग हिस्से में रहते थे। उन्होंने बताया घर रखे नकदी, रकम, गेहूं, चावल, टीवी, पंखे, ओढऩे-बिछाने व पहनने के कपड़े भी जल गए। घटना को देखने शाम 7 बजे तक कोई आला अधिकारी घटना स्थल पर नहीं पहुंचा।
पटवारी ने आंका 4 लाख 52, 600 रुपए का हुआ नुकसान
मौका-मुआयना कर पटवारी हरिदास माछलीवाल ने बताया दोनों परिवार के चार सदस्यों का 4 लाख 52,600 रुपए का नुकसान आंका है। सदाराम का 2 लाख 23,900, सुकुआ का 1 लाख 63,700, नवल का 45 हजार व राकेश अहिरवार का 20 हजार का नुकसान आंका है।
लायंस क्लब ने की मदद
मीडिया और सरपंच निर्मल यादव ने लायंस क्लब अध्यक्ष गोपाल माहेश्वरी को घटना बताई तो अध्यक्ष ने अन्य पदाधिकारी से चर्चा कर 6 रजाई, 6 गद्दे, 6 कंबल खरीद कर सरपंच, पूर्व सरपंच राजेश्वरी मेहरा को पीडितों तक पहुंचाने के लिए दिए।
माखननगर। आग में खाक हुआ मकान। इनसेट: गृहस्थी का सामान जलने के बाद बिलखती महिला।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva